Алабама

Алабама () е щат в югоизточната част на САЩ. Площ 135 765 km² (1,43% от територията на САЩ, 30-о място по големина). Население 4 887 871 души (2018), 1,49% от населението на САЩ, 23-то място по население.

История 
Щатът Алабама е образуван на 14 декември 1819 и става двадесет и втория щат допуснат до Съюза, но се оттегля от него през 1861 г., за да се присъедини към Конфедералните американски щати – държава, формирана от единадесет южни щати между 1861 г. и 1865 г. След Гражданската война, през 1868 г. Алабама отново се присъединява отново към САЩ. До Втората световна война Алабама, както много други южни щати, преживява тежки икономически затруднения. В годините след войната Алабама се радва на впечатляващо възстановяване, като икономиката на щата се променя от селско стопанство към разнообразни интереси в тежката промишленост, добиването на минерали, образованието и високите технологии.

География 
Щатът Алабама е разположен в южния регион на Съединените американски щати. На запад граничи с щата Мисисипи, на север – с Тенеси, на изток – с Джорджия, на юг – с Флорида, а на югозапад се мие от водите на Мексиканския залив.

Южните и централните части на щата са заети от обширната Примексиканска низина с височина до 200 m. На север и североизток са простират ниските югозападни разклонения на планината Апалачи с максимална височина връх Чииха 2405 f (733 m), разположена в окръг Клебърн.

В най-северните райони на щата с част от средното си течение протича река Тенеси (ляв приток на Охайо, кояго е ляв приток на Мисисипи). На нея, на територията на щата са изградени три големи язовира – Гънтърсвил, Уилсън и Пикуик (само горната му част). Останалите райони на щата се оттичат директно към Мексиканския залив. От югозападните части на Апалачите водят началото си реките: Тонбигби с Блек Уерър, Алабама с двете съставящи я реки Куса и Талапуса, Чатахучи и др.

Климатът на Алабама е субтропичен, океански. Средната годишна температура е около 18 °C. Зимата е мека, като средна януарска температура се изменя от 5 °C на север до 12 °C на юг, по брега на Мексиканския залив. Лятото е горещо, като в някои райони средната юлска температура превишава 32 °C. Снеговалежите са рядко явление в щата, но северно от столицата Монтгомъри зимно време често пада сняг. Валежите са обилни, като годишната им сума съставлява около 1400 mm. Алабама се намира в зоната на тропическите циклони и урагани, идващи от Мексиканския залив. Заедно с щата Канзас, в Алабама се отбелязва най-голямо количество торнада от категория F5.

Градове 
 Бирмингам
 Лафайет
 Мобил
 Монтгомъри
 Хънтсвил

Административно деление

Окръзи 
Щатът Алабама е разделена на 67 окръга:
 С най-големи площи са окръзите Болдуин 5250 km², Мобил 4258 km² и Тъскалуса 3499 km², а с най-малки – окръзите Дейл 1458 km², Клебърн 1453 km² и Етоуа 1422 km²;
 С най-многобройно население са окръзите Джеферсън 37659 197 души, Мобил 413 955 души и Мадисън 361 046 души, а с най-малко население – окръзите Лаундс 10 076 души, Пери 9339 души и Грийн 8330 души;
 С най-голяма плътност на населението са окръзите Джеферсън 226,45 души/km², Мадисън 171,44 души/km² и Монтгомъри 109,39 души/km², а с най-малка плътност – окръзите Пери 4,98 души/km², Грийн 4,87 души/km² и Уилкокс 4,56 души/km².

Население 

Населението на щата през 2009 година е 4 708 708 души. Расовия състав е следния:
 бели – 70,9%
 афроамериканци – 26,3%
 азиатци – 1,0%
 индианци – 0,5%
 с повече от една раса – 1,1%

Икономика 
Щатът инвестира в образованието, здравеопазването, банковото дело и различни тежки индустрии включващи автомобилостроене и производство на стомана.

Транспорт 
През щата преминават изцяло или частично участъци от 13 междущатски магистрали 18 междущатски шосета:
 Междущатска магистрала  – 66,3 мили (106,7 km), в южната част, от запад на изток;
 Междущатска магистрала  – 214,7 мили (345,5 km), в централната част, от югозапад на североизток, а след град Бирмингам, от запад на изток;
 Междущатска магистрала  – 241,4 мили (388,4 km), от югозапад на североизток, през град Бирмингам;
 Междущатска магистрала  – 367,0 мили (590,6 km), от югозапад на североизток, а след столицата Монтгомъри, от юг на север;
 Междущатска магистрала  – 80,0 мили (128,8 km), от столицата Монтгомъри на изток-североизток;
 Междущатска магистрала  – 5,1 мили (8,2 km), в градовете Мобил и Причард;
 Междущатска магистрала  – 96,5 мили (155,3 km), от границата с щата Мисисипи до град Бирмингам;
 Междущатска магистрала  – 2,8 мили (4,4 km), в град Тъскалуса;
 Междущатска магистрала  – 52,5 мили (84,5 km), северно от град Бирмингам;
 Междущатска магистрала  – 32,8 мили (52,8 km), южно и югоизточно от град Бирмингам;
 Междущатска магистрала  – 21,7 мили (34,9 km), от 340 миля на Междущатска магистрала  на изток до град Хънтсвил;
 Междущатска магистрала  – 14,4 мили (23,2 km), в столицата Монтгомъри;
 Междущатска магистрала  – 5,4 мили (8,7 km), от Междущатска магистрала , в окръг Етоуа, на юг ог град Гадсдън.
 Междущатско шосе  – 250,0 мили (402,3 km), от югозапад на североизток, през град Бирмингам;
 Междущатско шосе  – 226,6 мили (364,0 km), в югоизточната част, от югозапад на североизток;
 Междущатско шосе  – 383,0 мили (616,2 km), от юг на север, в т.ч. през столицата Монтгомъри и град Бирмингам;
 Междущатско шосе  – 353,1 мили (568,2 km), в западната част, от юг на север;
 Междущатско шосе  – 62,0 мили (99,8 km), в югозападната част, от юг на север;
 Междущатско шосе  – 169,0 мили (271,9 km), в северната част, от запад на изток;
 Междущатско шосе  – 194,0 мили (312,2 km), в централната част, от запад на изток, в т.ч. през град Бирмингам;
 Междущатско шосе  – 218,0 мили (350,8 km), в централната част, от запад на изток, в т.ч. през столицата Монтгомъри
 Междущатско шосе  – 246,0 мили (395,8 km), в централната част, от северозапад на югоизток, в т.ч. през столицата Монтгомъри;
 Междущатско шосе  – 235,0 мили (378,1 km), в южната част, от запад на изток;
 Междущатско шосе  – 77,0 мили (123,9 km), в южната част, от запад на изток;
 Междущатско шосе  – 83,0 мили (133,5 km), в южната част, от запад на изток;
 Междущатско шосе  – 333,0 мили (535,8 km), от юг на север, в т.ч. през столицата Монтгомъри;
 Междущатско шосе  – 199,2 мили (320,5 km), в северната част, от запад на изток;
 Междущатско шосе  – 141,4 мили (227,5 km), в източната част, от град Бирмингам на югоизток;
 Междущатско шосе  – 100,5 мили (161,7 km), в южната част, от юг на север, до столицата Монтгомъри;
 Междущатско шосе  – 88,4 мили (142,3 km), в източната част, от югозапад на североизток;
 Междущатско шосе  – 353,0 мили (568,0 km), в източната част, от юг на север.

Източници